**ตัวอย่าง**

ประกาศ..........(ระบุชื่อหน่วยงาน)..........

เรื่อง วิธีการแสดงใบอนุญาตโดยวิธีการทางอิเล็กทรอนิกส์

พ.ศ. ....

โดยที่มาตรา ๑๓ (๑) แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ บัญญัติว่าในกรณีที่กฎหมายกำหนดให้ผู้รับอนุญาตต้องแสดงใบอนุญาตไว้ในที่เปิดเผย ให้เป็นสิทธิของผู้รับอนุญาตที่จะแสดงใบอนุญาตนั้นโดยวิธีการทางอิเล็กทรอนิกส์ตามวิธีการที่ผู้อนุญาตประกาศกำหนดก็ได้ โดยให้ถือว่าการแสดงเช่นว่านั้นเป็นการชอบด้วยกฎหมายแล้ว สมควรกำหนดวิธีการแสดงใบอนุญาตตามกฎหมายในความรับผิดชอบของ..........(ระบุชื่อหน่วยงาน)..........โดยวิธีการทางอิเล็กทรอนิกส์ เพื่อเป็นการอำนวยความสะดวกและลดภาระแก่ประชาชน

อาศัยอำนาจตามความในมาตรา ๑๓ (๑) แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ ..........(ระบุตำแหน่งของหัวหน้าหน่วยงาน)..........ออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ ๒ ในประกาศนี้

“ใบอนุญาต” หมายความว่า เอกสารหลักฐานที่กฎหมายกำหนดให้ต้องแสดงไว้ใน
ที่เปิดเผย ดังต่อไปนี้[[1]](#footnote-1)

(๑) ใบอนุญาต..........(ระบุชื่อใบอนุญาต)..........ตามกฎหมายว่าด้วย..........(ระบุชื่อกฎหมาย)..........

(๒) ใบอนุญาต..........(ระบุชื่อใบอนุญาต)..........ตามกฎหมายว่าด้วย..........(ระบุชื่อกฎหมาย)..........

(๓) หนังสือสำคัญการจดทะเบียน..........(ระบุชื่อหนังสือสำคัญ)..........ตามกฎหมาย
ว่าด้วย..........(ระบุชื่อกฎหมาย)..........

(๔) ใบรับจดแจ้ง..........(ระบุชื่อใบรับจดแจ้ง)..........ตามกฎหมายว่าด้วย..........(ระบุชื่อกฎหมาย)..........

(๕) เอกสาร............(ระบุชื่อเอกสาร)............ตามกฎหมายว่าด้วย............(ระบุชื่อกฎหมาย)..........

ข้อ ๓ ผู้รับอนุญาตสามารถเลือกแสดงใบอนุญาตตามข้อ ๒ โดยวิธีการทางอิเล็กทรอนิกส์อย่างหนึ่งอย่างใด ดังต่อไปนี้

(๑) แสดงเป็นภาพผ่านอุปกรณ์อิเล็กทรอนิกส์

(๒) แสดงเป็นคิวอาร์โคดที่อุปกรณ์อิเล็กทรอนิกส์สามารถสแกนเพื่อเข้าถึงใบอนุญาตที่เป็นเอกสารอิเล็กทรอนิกส์หรือภาพทางอิเล็กทรอนิกส์ของใบอนุญาต หรือ

(๓) แสดงข้อมูลผ่านแอปพลิเคชัน.......(ระบุชื่อแอปพลิเคชันของหน่วยงาน (ถ้ามี)).......

ข้อ ๔ การแสดงใบอนุญาตตามข้อ ๓ ต้องมีขนาดของภาพและความละเอียด
ที่ชัดเจนเพียงพอ รวมทั้งสามารถแสดงให้เห็นข้อมูลอันเป็นสาระสำคัญของใบอนุญาตได้ครบถ้วน

ผู้รับอนุญาตอาจเลือกแสดงภาพใบอนุญาตโดยวิธีการทางอิเล็กทรอนิกส์
ณ สถานที่ประกอบกิจการมากกว่าหนึ่งใบหรือภาพผ่านหน้าจอเดียวกันก็ได้ แต่ต้องมีระยะเวลา
แสดงภาพใบอนุญาตแต่ละใบไม่น้อยกว่าห้าวินาที

ข้อ ๕ เมื่อผู้รับอนุญาตเลือกแสดงใบอนุญาตโดยวิธีการทางอิเล็กทรอนิกส์อย่างใดอย่างหนึ่งตามข้อ ๓ แล้ว ผู้รับอนุญาตไม่ต้องแสดงใบอนุญาตไว้โดยเปิดเผยตลอดเวลา ณ สถานที่ประกอบกิจการอีกต่อไป แต่ต้องสามารถแสดงต่อเจ้าพนักงานหรือพนักงานเจ้าหน้าที่ได้ตลอดเวลาเมื่อมีการตรวจสอบ หรือต่อประชาชนที่ขอตรวจดู

ประกาศ ณ วันที่ พ.ศ. ....

 ..........(ชื่อหัวหน้าหน่วยงาน).........

 ..........(ตำแหน่งของหัวหน้าหน่วยงาน)..........

**หมายเหตุ** : ในกรณีที่หน่วยงานใดมีการประกาศกำหนดวิธีการแสดงใบอนุญาตโดยวิธีการทางอิเล็กทรอนิกส์ตามมาตรา ๑๓ (๑) ไว้แล้ว และประสงค์จะแก้ไขปรับปรุง เช่น เพื่อให้สอดคล้องกับวิธีการทางอิเล็กทรอนิกส์ที่คณะรัฐมนตรีมีมติกำหนดตามมาตรา ๖ ประกอบกับมาตรา ๑๙ หรือเพื่อเพิ่มวิธีการทางอิเล็กทรอนิกส์ขึ้นใหม่สำหรับการอำนวยความสะดวกแก่ประชาชนมากยิ่งขึ้น สามารถดำเนินการได้ตามแนวทางตัวอย่าง ดังต่อไปนี้

(๑) อาจแก้ไขคำปรารภ/อารัมภบท เป็นข้อความดังต่อไปนี้ ก็ได้

*“โดยที่เป็นการสมควรปรับปรุงประกาศ..........(ระบุชื่อหน่วยงาน).......... เรื่อง วิธีการแสดงใบอนุญาตโดยวิธีการทางอิเล็กทรอนิกส์ พ.ศ. .... ให้มีความเหมาะสมแก่การอำนวย
ความสะดวกและลดภาระแก่ประชาชน รวมทั้งเพิ่มประสิทธิภาพในการปฏิบัติราชการโดยวิธีการ
ทางอิเล็กทรอนิกส์มากยิ่งขึ้น”*

(๒) กรณีประกาศฉบับปรับปรุง (หมายถึง กรณีที่ยกเลิกประกาศฉบับเดิมเพื่อใช้ฉบับใหม่) ให้เพิ่มความเป็นข้อ ๒ (ต่อจากข้อวันใช้บังคับ) ดังนี้

*“ข้อ ๒ ให้ยกเลิกประกาศ..........(ระบุชื่อหน่วยงาน).......... เรื่อง* *วิธีการแสดงใบอนุญาตโดยวิธีการทางอิเล็กทรอนิกส์ พ.ศ. ....”*

อนึ่ง ในกรณีที่หน่วยงานใดเคยมีการแก้ไขเพิ่มเติมประกาศวิธีการแสดงใบอนุญาตโดยวิธีการทางอิเล็กทรอนิกส์ตามมาตรา ๑๓ (๑) ฉบับเดิม ส่งผลให้มีวิธีการตามประกาศหลายฉบับ และยังมีผลใช้บังคับอยู่ทุกฉบับ ให้ระบุชื่อประกาศดังกล่าวไว้ในข้อ ๒ หรือข้อยกเลิกนี้ ทุกฉบับ
ทั้งนี้ โดยเรียงลำดับตามเลขที่ฉบับ หรือวันที่มีผลใช้บังคับ แล้วแต่กรณี ดังตัวอย่างต่อไปนี้

*“ข้อ ๒ ให้ยกเลิก*

*(๑) ประกาศ..........(ระบุชื่อหน่วยงาน).......... เรื่อง วิธีการแสดงใบอนุญาต
โดยวิธีการทางอิเล็กทรอนิกส์ พ.ศ. ....*

*(๒) ประกาศ..........(ระบุชื่อหน่วยงาน).......... เรื่อง วิธีการแสดงใบอนุญาต
โดยวิธีการทางอิเล็กทรอนิกส์ (ฉบับที่ ๒) พ.ศ. ....*

*(๓) ประกาศ..........(ระบุชื่อหน่วยงาน).......... เรื่อง วิธีการแสดงใบอนุญาต
โดยวิธีการทางอิเล็กทรอนิกส์ (ฉบับที่ ๓) พ.ศ. ....”*

ทั้งนี้ ในกรณีเช่นว่านี้ อาจแก้ไขคำปรารภ/อารัมภบท เป็นข้อความดังต่อไปนี้ ก็ได้

*“โดยที่เป็นการสมควรปรับปรุงประกาศ..........(ระบุชื่อหน่วยงาน)..........ว่าด้วยวิธีการแสดงใบอนุญาตโดยวิธีการทางอิเล็กทรอนิกส์ ให้มีความเหมาะสมแก่การอำนวยความสะดวกและลดภาระแก่ประชาชน รวมทั้งเพิ่มประสิทธิภาพในการปฏิบัติราชการโดยวิธีการทางอิเล็กทรอนิกส์มากยิ่งขึ้น”*

(๓) เพื่อเป็นการคุ้มครองความเชื่อโดยสุจริตของประชาชน ในวาระเริ่มแรกภายหลัง
การแก้ไขหรือปรับปรุง การแสดงใบอนุญาตโดยวิธีการทางอิเล็กทรอนิกส์ตามประกาศเดิม โดยเป็นวิธีการที่มิได้มีการระบุไว้ในประกาศใหม่ เจ้าพนักงานหรือพนักงานเจ้าหน้าที่ผู้ตรวจสอบควรแจ้งเตือน
ผู้รับอนุญาตให้ทราบถึงวิธีการที่ถูกต้องตามประกาศใหม่ และบันทึกไว้เป็นลายลักษณ์อักษรโดยให้
เจ้าพนักงานหรือพนักงานเจ้าหน้าที่ผู้ตรวจสอบและผู้รับอนุญาตหรือผู้แทนที่ได้รับมอบอำนาจโดยชอบ ลงนามไว้ในบันทึกนั้น หากในการตรวจสอบครั้งต่อไปผู้รับอนุญาตยังคงแสดงใบอนุญาตโดยวิธีการทางอิเล็กทรอนิกส์ที่ไม่ถูกต้องตามประกาศใหม่ หรือไม่สามารถแสดงใบอนุญาตโดยวิธีการ
ทางอิเล็กทรอนิกส์ตามประกาศใหม่ จึงดำเนินการตามกฎหมายที่เกี่ยวข้องต่อไป

1. ให้หน่วยงานของรัฐแต่ละหน่วยสำรวจตรวจสอบกฎหมายในความรับผิดชอบของตนทั้งหมด
ว่ามีการกำหนดให้ประชาชนหรือผู้รับอนุญาตแสดงใบอนุญาตหรือเอกสารหลักฐานอื่นใดไว้ในที่เปิดเผย ณ สถานที่ประกอบกิจการหรือสถานที่แห่งใดหรือไม่ และเป็นจำนวนเท่าใด แล้วรวบรวมเพื่อนำมากำหนดในข้อ ๒ ให้ครบถ้วน [↑](#footnote-ref-1)